《寄覆泉州安溪年兄詹晴溪 其一》
明代·张天赋

曾向秦淮共问津，几多家国话投真。却怜清世文章客，閒作炎荒草莽臣。

沂水拟寻曾点乐，首阳甘受伯夷贫。小春梅报先天信，谩折征鸿寄美人。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。